Alfa Romeo 164

Η Alfa Romeo 164 ήταν ένα μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από την ιταλική αυτοκινητοβιομηχανία Alfa Romeo, από τον Σεπτέμβριο του 1987 έως τον Ιούνιο του 1997. Ήταν σχεδιασμένο από τον Enrico Fumia του οίκου Πινινφαρίνα, προκαλώντας αίσθηση με το σφηνοειδές και αεροδυναμικό σχήμα του (με συντελεστή Cd μόλις 0,30) όταν εισήχθη επίσημα.

Αντικατέστησε την πισωκίνητη Alfa Romeo 90 στον ρόλο της ναυαρχίδας της Alfa και εισήγαγε την μετάδοση της κίνησης στους μπροστινούς τροχούς αντί στους πίσω, για πρώτη φορά στην ιστορία της φίρμας, αν και ειδικότερα η κορυφαία έκδοση 3.0 λίτρων V6 24-βάλβιδη προσφερόταν και ως 4-κίνητη από το 1993. Αντικαταστάθηκε από την Alfa Romeo 166, που μπήκε στη μαζική παραγωγή στις 31 Οκτωβρίου 1998.

 Συγγενικά μοντέλα 

Η Alfa Romeo 164 κατασκευαζόταν σε συνεργασία με τις FIAT, Lancia και SAAB, των οποίων τα αντίστοιχα μοντέλα, με κοινά σασί και συγγενικό τεχνολογικό υπόβαθρο, ονομάζονταν Croma, Thema και 9000. Ωστόσο, η αισθητική των 4 μοντέλων ήταν εντελώς διαφορετική σε βαθμό που ο εξωτερικός παρατηρητής να μην μπορεί να αντιληφθεί τη συγγένεια. Την μεγαλύτερη όμως αίσθηση στο ντιζάιν, προκάλεσε εμφανώς η 164 και μάλιστα κέρδισε το βραβείο του «Ομορφότερου Αυτοκινήτου της Χρονιάς» για το 1988, ένας θεσμός που ξεκίνησε το 1987, και η 164 ήταν το δεύτερο χρονολογικώς μοντέλο που κέρδισε αυτό τον τίτλο, μετά τη BMW Σειρά 7 E32 έναν χρόνο νωρίτερα.

 Κινητήρες - Τεχνικά χαρακτηριστικά 

Αρχικά, η 164 ήταν διαθέσιμη με τον παλαιό βενζινοκινητήρα της Alfa Romeo κυβισμού 1.962 cm³ έχοντας διαμορφωμένη κεφαλή με διπλή ανάφλεξη, η οποία ονομαζόταν από την Alfa Romeo «Twin Spark», καθώς και σύστημα ψεκασμού Motronic της Bosch και μεταβλητό σύστημα χρονισμού, με τον βετεράνο φημισμένο Busso βενζινοκινητήρα 3.0 λίτρων V6 12V, καθώς και με έναν 4-κύλινδρο υπερτροφοδοτούμενο ντίζελ (turbodiesel) 2.5 λίτρων από τη VM Motori. Το 1988, προστέθηκε ο γνωστός πολυνίκης βενζινοκινητήρας 2.0 Turbo ie 8V (1.995 cm³), με το overboost από την Lancia, που τοποθετήθηκε επίσης στα Lancia Thema Turbo ie 8V και σε άλλα μοντέλα. Στα τέλη του 1992, ο κινητήρας 3.0 λίτρων V6 απέκτησε 12 επιπλέον βαλβίδες και έγινε 24-βάλβιδος. Επίσης, 1 έτος μετά, εισήχθη μια έκδοση του 3.0 V6 με σύστημα τετρακίνησης, η Alfa Romeo 164 Q4, με ένα νέο 6-τάχυτο μηχανικό κιβώτιο, στάνταρ δερμάτινο σαλόνι και πολύ εκτενή έξτρα εξοπλισμό.

 Μοντέλο Κύλινδροι Κυβισμός Ισχύς(hp) Ροπή(N·m) Επιτάχυνση0-100 km/h Μέγιστηταχύτητα Έτηπαραγωγής Βενζίνη2.0 Twin SparkΙ41.962 cm³1481879,2 sec210 km/h1987-19892.0 Twin Spark(με καταλύτη)1449,9 sec1990-19922.0 Twin Spark1931992-19952.0 Twin Spark Super1.995 cm³1461871992-19972.0 Turbo  l4V61.995 cm³1752657,2 sec220 km/h1988-19912.0 V6 TB Super1.996 cm³2052858,0 sec237 km/h1992-19973.0 V62.959 cm³1922617,6 sec230 km/h1987-19893.0 V6(με καταλύτη)1842618,1 sec1990-19923.0 V6 QV2002747,7 sec237 km/h3.0 V6 24V Super2102668,0 sec240 km/h1992-19973.0 V6 24V QV2322767,0 sec245 km/h1992-19933.0 V6 24V Q47,7 sec240 km/h1993-1997 Diesel2.5 TurbodieselΙ42.499 cm³11726011,1 sec200 km/h1987-199212528810,8 sec202 km/h1992-1997

 Παραγωγή 

Η παραγωγή της 164 έληξε στις 27 Ιουνίου 1997, αφού είχαν κατασκευαστεί 273.857 αντίτυπα, με την επιμέρους παραγωγή να κατανέμεται ως εξής:

 2.0 και 2.0 Σούπερ: 158.057 αντίτυπα
 3.0 V6, 3.0 V6 και 3.0 Σούπερ 4x4: 69.748 αντίτυπα
 2.5 Turbodiesel και 2.5 Σούπερ Turbodiesel: 45.602 αντίτυπα

Αντικαταστάθηκε από την Alfa Romeo 166, που κυκλοφόρησε για πρώτη φορά στα τέλη του 1998.

 Βιβλιογραφία 
 Emilio Brambilla, Top Car: Alfa Romeo «164 Pro Car» da 600 CV - Sotto il vestito molto, in Quattroruote, nº 397, novembre 1988, pp. 98-105.
 Quattroruote, novembre 1993, versione Q4.
 Sergio Massaro, «Alfa Romeo: cuore sportivo: la storia, lo sport, le granturismo», Firenze, Giunti, 2006, p. 306.

 Εξωτερικοί σύνδεσμοι 

 Ιστορία της Alfa Romeo 164

164
Κατηγορία:Αυτοκίνητα πολυτελείας